Държавен вестник, бр. 68, 2006 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  68
Обяснителни бележки за попълване на искане-
то за възстановяване/опрощаване
А. Общи бележки
Клетки от 1 до 13 от формуляра трябва да бъдат
попълнени от заявителя или от неговия представи-
тел четливо и по неизтриваем начин, за предпочита-
не на пишеща машина. Формулярът не трябва да
съдържа задраскани или поправени думи. Корекции
се извършват чрез зачертаване на погрешните дан-
ни и добавяне на верните. Корекциите трябва да бъдат
направени от заявителя или от неговия представи-
тел и да бъдат заверени от митническите органи.
Б. Специфични бележки, които се отнасят до
съответните номера на клетките
1. Посочете името или наименованието и пъл-
ния адрес, включително пощенски код на заявите-
ля или неговия представител.
Когато заявителят не е лицето, платило или
длъжно да плати митните сборове, за които се
отнася искането, посочете качеството, в което
заявителят действа.
2. Посочете данните от митническата деклара-
ция, послужили като основание за вземане под
отчет на митните сборове, чието възстановяване
или опрощаване се иска.
3. Посочете кода на митническото учреждение,
в което е станало вземането под отчет на митните
сборове, за което се отнася искането.
4. Тази клетка се попълва, когато стоките са
под юрисдикцията на митническо учреждение,
различно от посоченото в клетка 3. Посочва се
кодът на митническото учреждение.
5. Посочете пълния адрес и пощенския код.
6. Тази клетка се попълва при прилагане на чл. 861
ал. 2, т. 2 ППЗМ. Посочват се количеството, видът и
стойността на стоките, които ще останат в страната.
Когато стоките се доставят на юридически лица с
предмет на дейност социално подпомагане при усло-
вията на чл. 876, ал. 1, т. 14, се посочва името или
наименованието, пълен адрес и пощенски код.
7. С изключение на случаите по чл. 214—215 ЗМ
посочете допуснатото от митническите органи нап-
равление, под което заявителят желае да постави
стоките в зависимост от конкретните възможнос-
ти съгласно Закона за митниците (реекспорт, пос-
тавяне под друг митнически режим, поставяне в
свободна зона или свободен склад, унищожаване
или предоставяне на юридически лица с предмет на
дейност социално подпомагане при условията на
чл. 876, ал. 1, т. 14). Ако за новото митническо нап-
равление се изисква разрешително, посочете под-
робности за това разрешително. Отбележете дали е
поискано предшестващо митническо направление.
8. Посочете обичайното търговско описание
на стоките или тяхното тарифно описание. Опи-
санието трябва да съответства на описанието в
митническата декларация, посочена в клетка 2.
Отбележете броя, вида, означенията и идентифи-
кационните номера на колетите. Ако стоките не
са пакетирани, посочете броя на стоките или оз-
начете “непакетирано”.”
Заключителна разпоредба
§ 93. Параграфи 36 и 37 влизат в сила от 1 де-
кември 2006 г.
Министър-председател:
Сергей Станишев
За главен секретар на Министерския съвет:
Галина Маринска
57352
ПОСТАНОВЛЕНИЕ № 210
ОТ 11 АВГУСТ 2006 Г.
за изменение и допълнение на нормативни
актове на  Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. Параграф 6 от Постановление № 297 на
Министерския съвет от 2005 г. за изменение на
нормативни актове на Министерския съвет (ДВ,
бр. 2 от 2006 г.) се изменя така:
“§ 6. Изпълнителна агенция “Главна инспек-
ция по труда” извършва целеви проверки за из-
пълнението на § 2 от работодателите.”
§ 2. В Наредбата за определяне на видовете
работи, за които се установява намалено работ-
но време, приета с Постановление № 267 на Ми-
нистерския съвет от 2005 г. (ДВ, бр. 103 от 2005 г.),
се правят следните изменения и допълнения:
1. В чл. 3:
а) в т. 4 думите “центрове за трансфузионна
хематология и диализни центрове” се заменят
с “центрове, отделения и сектори за трансфузи-
онна хематология и диализни центрове, отде-
ления и сектори”;
б) в т. 17 след думата “руда” се добавя “и
шлаки”.
2. Създава се чл. 4а:
“Чл. 4а. Право на 7-часов работен ден имат
работници и служители с пълна загуба на зрение
независимо от вида на извършваната работа.”
3. В заключителните разпоредби се създа-
ва § 3:
“§ 3. Член 3, т. 6 влиза в сила от 1 януари
2007 г.”
§ 3. В Наредбата за определяне на видовете
работи, за които се установява допълнителен
платен годишен отпуск, приета с Постановле-
ние № 267 на Министерския съвет от 2005 г. (обн.,
ДВ, бр. 103 от 2005 г.; изм., бр. 35 от 2006 г.), се
правят следните изменения и допълнения:
1. В чл. 2:
а) в т. 11 думите “в центрове за трансфузион-
на хематология; в диализни центрове” се заме-
нят с “в центрове, отделения и сектори за транс-
фузионна хематология; в диализни центрове,
отделения и сектори”;
б) в т. 20 след думата “руда” се добавя “и
шлаки”.
2. В чл. 4, ал. 1 накрая се добавя “с изключение
на работниците и служителите, които извършват
работи в среда на йонизиращи лъчения”.
§ 4. В параграф единствен от заключителна-
та разпоредба на Постановление № 24 на Ми-
нистерския съвет от 2006 г. за приемане на
Наредба за задължително застраховане на ра-
ботниците и служителите за риска “трудова
злополука” (ДВ, бр. 15 от 2005 г.) след думата
“определя” се добавя “ежегодно”.
§ 5. В Наредбата за задължително застрахо-
ване на работниците и служителите за риска
“трудова злополука”, приета с Постановление
№ 24 на Министерския съвет от 2006 г. (ДВ,
бр. 15 от 2006 г.), се правят следните изменения
и допълнения: